Frans Widerberg

**Frantz Gustav (Frans) Widerberg** (født 8. april 1934 i Oslo, død 7. april 2017 samme sted) var en norsk maler og grafiker.

Hans maleri «Vannrytter» ble gjengitt på et frimerke i serien *Samtidskunst* i 1998,

## Bakgrunn og familie
Han var sønn av arkitektassistent Ingrid Christine Blom (1909–1983) fra Fredrikstad og murmester Nicolai Magnus Widerberg (1905–1960).

I 1960 giftet han seg med Aasa Brække (1939-2021), som også var elev ved Statens kunstakademi. Sammen fikk de sønnene Nicolaus Magnus Widerberg (født 1960) som er grafiker og billedhogger, og Thomas Widerberg (født 1964) som er fotograf og komponist.

## Widerbergs kunstuttrykk
Widerberg var regnet som en av Norges fremste grafikere og malere. Hans kunst er karakterisert som nyfigurativ, preget av primærfarger (rødt, gult og blått). Han blandet ikke fargene med hvitt eller svart, men brukte dem som regel helt rene og klare. Han er kjent for å eksperimentere med fargenes egenkontrast, for på den måten å skape en spennende dybde i sine bilder. Hester, ryttere og kropper som svever i et nesten drømmeaktig univers, er noe som går igjen i hans kunst.

Han malte ofte store formater, og en del av bildene viser hester og mennesker i det ytre rom. Livsbegjær er et viktig tema hos Widerberg. Bildene har ofte noe med lys å gjøre, og flere bilder viser også nordlys.

En mindre kjent side er at han i tillegg til sine mere karakteristiske og lettgjenkjennelige verker også laget landskapsmalerier i nærmest naturalistisk stil.

## Utdanning
* 1951/1952: Utdanning i atelieret til Birger Moss-Johnsen (1888–1963) 
* 1953–1955: Elev ved Statens håndverks- og kunstindustriskole, deretter Goldsmiths College, University of London
* 1955: University of London
* 1957–1960: Statens kunstakademi
* 1963: Første separatutstilling i Holst Halvorsen kunsthandel. Dette året debuterte han også på Høstutstillingen.
* 1965: Formann i Unge Kunstneres Samfund 
* 1967: Begynte å jobbe med litografier, noe som ble en av de fremste uttrykksformene hans.

## Utmerkelser
* 1960: «Ungdomsstipendet» til talentfulle norske malere
* 1997: St. Olavs Orden, ridder av første klasse
* 2000: Anders Jahres kulturpris

## Se også
* Widerberg, for mer om slekten.

## Litteratur
* Hans-Jakob Brun: *Frans Widerberg*  (Tanum-Norli 1978). ISBN 82-518-0694-1
* Arvid Møller: *Frans Widerberg - 100 bilder*, 128 sider (J.M. Stenersen Forlag AS 1982). ISBN 82-7201-023-2
* Michael Tucker: *Frans Widerberg. Bilder - en reise*, foto ved Thomas Widerberg. ISBN 8273930505
* Michael Tucker: *Frans Widerberg - A Retrospective Exhibition*. utgitt av Brigthon Polytechnic Gallery 1986. ISBN 0947940103
* Frans Widerberg - Malerier 1980-1990*, utstillingskatalog (Katalog 531), 88 sider. Utgitt av [[Kunstnernes Hus]], Oslo.    
* *Frans Widerberg malerier 1956–1996*, utgitt av [[Astrup Fearnley Museet for Moderne Kunst]]. ISBN 8250423453
* Hans Jakob-Brun og Øystein Pedersen: *Frans Widerberg - Grafikk 1954-1990*, 248 sider (Labyrinth Press 1990). ISBN 82-7393-008-4
* Sidsel Helliesen og Øystein Pedersen: *Frans Widerberg - Grafikk Bind II 1990-2000'', 318 sider (Labyrinth Press 2001). ISBN 82-7393-112-9

## Referanser


## Eksterne lenker
* Frans Widerberg i listen.no -  bilder og utstillingshistorikk
* Frans Widerberg, Kunstweb
* Frans Widerberg, SNL